toki Intusan (toki Intusan: हिन्दुस्तानी, ہندوستانی, Hindūstānī) anu toki Insi-Utu li toki suli lon ma Palata lon insa ma tawa ma suli Asija li toki suli lon ma Pakisan. ona li jo e nasin suli tu - toki Insi en toki Utu. toki Insi en toki Utu li sama mute lon kalama. taso, ona li jo e nasin sitelen ante. toki Insi li kepeken sitelen Tewanakali. toki Utu li kepeken sitelen Alapi pi ma Ilan. toki Insi li toki lawa lon ma Palata.  toki Utu li toki lawa lon ma Pakisan. ma tu ni li kepeken toki Inli kin. jan mute pi toki ante lon ma ni li kepeken e toki ni tawa toki tawa ona.